എറണാകുളം നോര്ത്ത് റെയില്വെ സ്റ്റേഷനു സമീപം പതിറ്റാണ്ടുകള് പഴക്കമുള്ള കെട്ടിടം ചെരിഞ്ഞു എറണാകുളം നോര്ത്ത് റെയില്വെ സ്റ്റേഷനു സമീപം കെട്ടിടം ചെരിഞ്ഞു. പതിറ്റാണ്ടുകള് പഴക്കമുള്ള കെട്ടിടത്തിന്റെ ഒരു ഭാഗമാണ് ചരിഞ്ഞത്. അപകട ഭീഷണി ഉള്ളതിനാല് കെട്ടിടത്തിന്റെ മുകള്ഭാഗം പൂര്ണമായി പൊളിച്ച് നീക്കാന് ഒരുങ്ങുകയാണ് അധികൃതര്.കൊച്ചിയുടെ സാമൂഹ്യ രാഷ്ട്രീയ മേഖലകളില് പ്രശസ്തമായ മാസ് ഹോട്ടല് പ്രവര്ത്തിച്ചിരുന്ന കെട്ടിടത്തിന്റെ ഒരു ഭാഗമാണ് ഇടിഞ്ഞു വീണത്. രാവിലെ ഒന്പതരയോടെയാണ് സംഭവം. കെട്ടിടത്തില് റോയല് ഹോട്ടല് പ്രവര്ത്തിക്കുന്ന ഭാഗത്തെ ഭിത്തി ഇടിയുകയായിരുന്നു. ഇതിനടുത്തുള്ള ചെറിയ കടയുടെ ഭിത്തി പൂര്ണമായും തകര്ന്നു. തലനാരിഴക്കാണ് കടക്കാരന് രക്ഷപ്പെട്ടത്.അപകട ഭീഷണിയുള്ളതിനാല് കെട്ടിടത്തിന്റെ വലിയൊരു ഭാഗം പൂര്ണമായി പൊളിച്ച് നീക്കാനൊരുങ്ങുകയാണ് അധികൃതര്. കെട്ടിടത്തിന്റെ ഭാഗത്തേക്കുള്ള വൈദ്യുതി പൂര്ണമായും വിച്ഛേദിക്കുകയും ആളുകളെ ഒഴിപ്പിക്കുകയും ചെയ്തു. പ്രദേശത്ത് ഗതാഗത നിയന്ത്രണവും ഏര്പ്പെടുത്തി.